*Tämä artikkeli käsittelee pokerikiertuetta. World Poker Tour on myös televisiosarja*
World Poker Tourin logo
**World Poker Tour** (**WPT**) on pokerikiertue, joka kiertää pääasiassa Yhdysvalloissa. Kiertueella on mukana ammattilaispokerin pelaajia ympäri maailmaa. Kiertue sai alkunsa asianajaja ja televisiotuottaja Stephen Lipscombin ideasta.

Ensimmäinen WPT-kausi järjestettiin vuoden 2002 loppupuolella ja päättyi 2003 alkupuolella, eli se järjestettiin ns. talvikautena. Loppuhuipentumana WPT-mestaruuskilpailut huhtikuussa 2003 Bellagion kasinolla Las Vegasissa. Ensimmäisen kauden jälkeen, yhdysvaltalainen kaapelitelevisiokanava Travel Channel alkoi keväästä 2003 lähtien televisioida kiertuetta. Heti ensimmäiseksi se televisioi 1. helmikuuta järjestetyn spesiaalijakson "Battle Of Champions" turnauksen, mistä tuli Super Bowlin ohella sen vuoden suurin urheilutapahtuma Yhdysvalloissa.

World Poker Tour -turnauksissa pelataan texas hold 'emiä no limit -muodossa. Turnaukset käydään pääosin Yhdysvalloissa. Yhdysvaltojen lisäksi niitä on järjestetty Pariisissa ja Karibialla. Nykyisin ohjelmaa juontavat pokeriammattilainen Mike Sexton sekä Vincent Van Patten. Studioemäntänä toimi kolmella ensimmäisellä kaudella Shana Hiatt, neljännellä Courtney Friel ja viidennellä kaudella Sabina Gadecki. Kuudennen tuotantokauden studioemännäksi on valittu Layla Kayleigh.

WPT:n toistaiseksi suurimman ykköspalkinnon voitti espanjalainen Carlos Mortensen WPT World Championship -turnauksessa huhtikuussa 2007. Palkinnon suuruus oli 3 970 415 dollaria.

Vuonna 2004 julkistettiin World Poker Tour Walk of Fame, johon valittiin pokerilegendat yhdysvaltalainen Doyle Brunson ja tanskalainen Gus Hansen sekä näyttelijä James Garner.
Tällä hetkellä World Poker Tourin kolme ensimmäistä kautta on DVD:llä.

Maailmanmestarit
----------------

WPT-kauden päättää mestaruusturnaus, jonka voittaja on World Poker Tourin -maailmanmestari. Turnauksen voittajat ovat olleet:

1. kausi: Yhdysvallat Alan Goehring
2. kausi: Ruotsi Martin De Knijff
3. kausi: Yhdysvallat Tuan Le
4. kausi: Yhdysvallat Joe Bartholdi Jr
5. kausi: Espanja Carlos Mortensen
6. kausi: Yhdysvallat David Chiu

Vuoden pelaaja
--------------

WPT-mestaruusturnauksen jälkeen valitaan vuoden paras pelaaja. Vuoden parhaaksi pelaajaksi on valittu seuraavat:

1. kausi: Yhdysvallat Howard Lederer
2. kausi: Yhdysvallat Erick Lindgren
3. kausi: Kanada Daniel Negreanu
4. kausi: Kanada Gavin Smith
5. kausi: Yhdysvallat J.C. Tran
6. kausi: Yhdysvallat Jonathan Little

Pelaaja valitaan seuraavan pisteytyksen mukaan:

1. saa 1000 pistettä
2. saa 700 pistettä
3. saa 600 pistettä
4. saa 500 pistettä
5. saa 400 pistettä
6. saa 300 pistettä
7. saa 200 pistettä (ensimmäinen televisioidusta finaalipöydästä ulos pudonnut)

Eniten WPT-voittoja
-------------------

Useamman kuin yhden WPT-turnauksen voittaneet pelaajat. Tilanne 2. toukokuuta 2007:

| Pelaaja | Kansalaisuus | WPT-voitot |
| --- | --- | --- |
| Gus Hansen | Tanska | 4 |
| Tuan Le | Yhdysvallat | 3 |
| Howard Lederer | Yhdysvallat | 2 |
| Daniel Negreanu | Kanada | 2 |
| David Benyamine | Ranska | 2 |
| Erick Lindgren | Yhdysvallat | 2 |
| Carlos Mortensen | Espanja | 2 |
| Michael Mizrachi | Yhdysvallat | 2 |
| Barry Greenstein | Yhdysvallat | 2 |
| Alan Goehring | Yhdysvallat | 2 |
| Ron Rose | Yhdysvallat | 2 |
| Nick Schulman | Yhdysvallat | 2 |
|

Katso myös
----------

* World Series of Poker

Lähteet
-------

1. ↑   (luettu 24.5.2007)
2. ↑   (luettu 3.5.2007)